नेशनल कंपनी लॉ ट्रिब्यूनल (NCLT) के मुंबई पीठ ने वीडियोकॉन इंडस्ट्रीज के खिलाफ लेनदारों की दिवालिया याचिका स्वीकार कर ली। वीडियोकॉन अब बैंकरप्सी कोड के तहत नेशनल कंपनी लॉ ट्रिब्यूनल (एनसीएलटी) के दायरे में आ गई है। कंपनी 21,000 करोड़ रुपए का कर्ज चुकाने में नाकाम रही। अगले 180 दिनों में बोली के जरिए कंपनी के लिए नए मालिक की तलाश की जा सकती है। इस खबर से गुरुवार के कारोबार में वीडियोकॉन इंडस्ट्रीज के शेयर में 5 फीसदी का लोअर सर्किट लग गया। बीएसई पर वीडियोकॉन का शेयर 5 फीसदी गिरकर 8.62 रुपए पर आ गया।